Ñemongetápe mba’éichapa ohecha ko ñane retâ hembiapo pa’û rupive karai cónsul he’i oikuaaha heta paraguái ohayhúva hetâme. "Ko Paraguáiko ha’e peteî tetâ oguerekóva heta mba’e porâ, oîramojepe mburuvichakuéra heko meĝuáva, ipopindamimíva ha ipokarêva, hetave tetâygua ikatupyrýva. Oi avei hetâ rayhúva ha oipotáva mba’e porâ hetâme ĝuarâ", he’i. Omombe’u avei, oiméramo oporandu ichupe ambue tetâre mba’éichapa paraguayo-kuéra, mba’épa he’íne. "Paraguayo-kuéra oguereko joayhu, ñemoirû joja, ñepytyvô ha py’arory".